Það er gott að vera íslenskur ríkisborgari að mati Italian Dual Citizenship.mbl.is / Árni Sæberg Samkvæmt rannsókn Italian Dual Citizenship er best að vera íslenskur ríkisborgari séstaklega þegar tekið er tillit til lífsgæða og ferðalaga . Italian Dual Citizenship er ítölsk stofnun sem sérhæfir sig í að gera fólki kleift að öðlast ítalskan ríkisborgararétt og tvöfaldan ríkisborgararétt . Rannsókn stofnunarinnar byggir á gögnum um vegabréfsáritanir , mannréttindi , kvenréttindi , fæðingarorlof , pólitískt lýðræði , jafnan rétt fólks til að ganga í hjónaband , eignarrétt og heilbrigðiskerfi ríkjanna . Hvert ríki fékk einkunn á skalanum einn til fimm í hverjum flokki og einkunnirnar lagðar saman . Ísland trónir á toppi listans ásamt Írlandi meðal annars vegna réttinda til fæðingarorlofs feðra og laga um að pör af sama kyni geti gengið í hjónaband . Lægstu einkunnirnar eru í flokkunum um réttindi transfólks og fæðingarorlof mæðra . Í öðru sæti voru Finnland , Svíþjóð og Bretland með jafnháa heildareinkunn . Ítölsku rannsókninni skal ekki rugla saman við Kälin and Kochenov Quality of Nationality Index sem gefin er út á hverju ári . Þar er Ísland í fimmta sæti .